**Richard Joseph Downey** (født 5. mai 1881 i Kilkenny i Irland, død 16. juni 1953) var en irskfødt engelsk katolsk prelat som var erkebiskop av Liverpool fra 1928 til sin død.

Liv og virke
------------

### Bakgrunn

Richard Downey ver den eldste av tre barn til kjemikeren Thomas Downey og hans hustru Minnie Downey (*née* Casey). Han ble utdannet ved CBS i Enniscorthy i County Wexford, og (etter at familien flyttet til Liverpool) ved *Our Lady Immaculate elementary school* i bydelen Everton. 

### Prest

Han ble presteviet den 25. mai 1907 på St. Joseph Seminary i Upholland i Skelmersdale i Lancashire av erkebiskop Thomas Whiteside av Liverpool. Han var professor i filosofi ved *Sacred Heart College* i Hammersmith, og deretter professor i dogmatisk teologi ved Upholland College, hvor han også var prorektor.

### Erkebiskop av Liverpool

Den 3. august 1928 ble Downey utnevnt til erkebiskop av Liverpool av pave Pius XI, som etterfølger etter avdøde Frederick William Keating. Han ble bispeviet den påfølgende 21. september av kardinal Francis Bourne, med biskopene Robert Dobson og Francis Vaughan som medkonsekratorer.

Downeys funksjonstid så byggingen og innvielsen av krypten til Liverpool Cathedral, bygget etter et design av Sir Edwin Lutyens, selv om selve katedralen aldri ble fullført slik han hadde sett for seg. Et bilde av Lutyens' foreslåtte katedral ble trykket på postkort som ble solgt for å samle inn penger.

I 1929, før selve byggingen begynte, uttalte han: «Hittil har alle katedraler vært dedikert til helgener. Jeg håper denne vil bli viet til Kristus selv med en stor skikkelse over katedralen, synlig for mange miles ute på havet.» Erkebiskopen erklærte også at selv om katedralen ikke ville være middelaldersk og gotisk, ville den heller ikke være like moderne som verkene til Jacob Epstein, en uttalelse vel var litt i strid med designet som til slutt ble realisert etter hans død.

I 1933, etter urnen som inneholdt beinene til kong Edward V og Richard, hertug av York fjernet fra Westminster Abbey for undersøkelse og deretter returnert med en anglikansk begravelsestjeneste, sa erkebiskop Downey: *«Det er vanskelig å se hvilken moralsk rettferdiggjørelse det kan være for å lese en protestantisk gudstjeneste over levningene av disse romersk-katolske fyrster, selv om det ble gjort med henvisning til en rettslig kontinuitet for den nåværende anglikanske kirke med den førreformatoriske kirken i Storbritannia.»*

Han døde i en alder av 72 år, etter å ha tjent som Liverpools erkebiskop i tjuefire år.

Publikasjoner
-------------

* *Some Errors of H. G. Wells: A Catholic's Criticism of the "Outline of History"* (1921)
* *Divine Providence* (1928)
* *The Blessed Trinity* (1930)
* *Pulpit and Platform Addresses* (1933)
* *Critical and Constructive Essays* (1934)

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Annibale Albani (1682 -1751) \*1730
* Kardinal Federico Marcello Lante Montefeltro Della Rovere (1695-1723) \*1732
* Biskop Charles Walmesley, O.S.B. (1722-1797) \*1756
* Biskop William Gibson (1738-1821) \*1790
* Biskop John Douglass (1793-1812) \*1790
* Biskop William Poynter (1762-1827) \*1803
* Biskop Thomas Penswick (1772-1836) \*1824
* Biskop John Briggs (1788-1861) \*1833
* Biskop William Bernard Ullathorne, O.S.B. (1806-1889) \*1846
* Kardinal Henry Edward Manning (1808-1892 ) \*1865
* Kardinal Herbert Vaughan (1832-1903) \*1872
* Kardinal Francis Alphonsus Bourne (1861-1935) \*1896
* Erkebiskop *Richard Joseph Downey* (1881-1953) \*1928

Referanser
----------

1. 1 2   katolsk hierarki ID downey[Hentet fra Wikidata]
2. ↑  Kester Aspden: *Fortress Church: The English Roman Catholic Bishops and Politics, 1903–1963* (Leominster, Herefordshire: Gracewing, 2002), s. 175. ISBN 0 85244 203 3
3. ↑  Sayer, Neil. "The great Cathedral bake-off", *Liverpool Catholic*
4. 1 2  TIME Magazine. "To Christ Himself" 12. august 1929
5. ↑  TIME Magazine. Princely Bones 11. desember 1933
6. ↑  Larsen, Chris. *Catholic Bishops of Great Britain*, Sacristy Press, 2016, p. 122ISBN  9781910519257
7. ↑  downey, lest 7. september 2023

Eksterne lenker
---------------

* Davies, John. "Catholic–Anglican Relations: Archbishop Downey, Bishop David and the Decree Ne Temere, 1930–1931"

|  |  |
| --- | --- |
| Oppslagsverk/autoritetsdata | Dictionary of Irish Biography **·** Prabook **·** Catholic-Hierarchy **·** VIAF **·** GND **·** LCCN **·** ISNI
 |